runetrust/blame-folketinget-dk huggingface dataset:
Troels Lund Poulsen (V), 2006-05-24:
Vi skal stille krav om demokratisering og reformvilje i de lande, der er en del af initiativet, og en vurdering af landenes vilje til at imødekomme de opstillede mål og fremskridt bør derfor også indgå i overvejelserne om, hvilke lande vi vil støtte fremadrettet.
Flemming Møller Mortensen (S), 2014-04-08:
En anden ting kan være, at de har fået forringet deres overlevelsesmuligheder som følge af livmoderhalskræft, eller som det mest alvorlige, naturligvis, at de er døde, som følge af at de ikke har fået screeningen og dermed ikke er blevet sat rettidigt i behandling.
Poul Nyrup Rasmussen (S), 1997-11-05:
Det andet spørgsmål fra hr. Bjørn Elmquist, som jeg også meget gerne vil bekræfte svaret på, er: Ja, vi kan stole på de svar, embedsværket i Danmark hjælper de skiftende danske regeringer med, når der stilles spørgsmål her i salen eller i folketingsudvalgene.
Erling Bonnesen (V), 2021-04-28:
Jamen så er vi også ved at have der kredset ind, for jeg hører ministeren sige, at når dyr er sultne, er det ikke nok, at der kun er bark og buske og giftige bær til rådighed; så skal der være, om jeg så må sige, en tilskudsfodring, eller hvordan det på anden måde skal klares, sådan at der er foder til rådighed.
Martin Lidegaard (RV), 2017-01-19:
Der vil sikkert være de borgere, der sidder og kigger med bag skærmene derhjemme, der tænker, hvordan det kan være, at det danske Folketing her 101 år efter de begivenheder, vi omtaler her, skal bruge 2 timer på at beskæftige sig med, hvad den rette betegnelse er for det, der foregik i sin tid.
Hans Kristian Skibby (DF), 2008-05-07:
Men jeg mener jo i hvert fald, at med hensyn til den udvikling, der er her, er vi ved at lave en glidebane og et parallelsamfund, hvor man stiltiende fra regeringens side og fra Folketingets side accepterer, at flere og flere udenlandske sprog automatisk kommer ind og overtager det danske sprog på serviceområderne inden for den kommunale og den regionale forvaltning.
Stinus Lindgreen (RV), 2024-11-22:
Jeg kan også høre, at alle partier, uanset hvad de mener om det konkrete lovforslag, ønsker, at flere borgere tager stilling til organdonation, og at vi skaber de bedste rammer for at sikre flest mulige organer til de patienter, der venter, og for hvem det handler om liv eller død.
Kim Behnke (FP), 1998-12-11:
Sagen er jo den, at nogle af de allermest effektive midler til at få nedbragt emissionen af CO2 er man ikke parat til at tage i anvendelse. Der er ingen, der har refereret det klare budskab, der jo også var fra Buenos Aires, nemlig at på globalt plan er det eneste og mest effektive middel til for alvor at nedbringe CO2-emissionen, at man udvider på atomkraftområdet. Atomkraften vil man imidlertid ikke benytte sig af.
Mike Legarth (KF), 2009-09-08:
Med hensyn til selskabsskatten, som enhver, der beskæftiger sig med nationaløkonomi, ved er særlig følsom, og som vi jo i 2007 sænkede til 25 pct., vil S og SF nu udvide skattegrundlaget svarende til det, seriøse økonomer betegner som op imod 28 pct.
Connie Hedegaard (KF), 2005-06-08:
Faktum er, at det af jurister fuldstændig klart siges, at der vil være tale om noget ekspropriativt, og derfor kan vi jo ikke være fuldstændig ligeglade med, om vi bare kan gøre det obligatorisk, eller om det måske er mest hensigtsmæssigt først at se, om vi dog ikke kan komme et stykke ad vejen frivilligt.
Jann Sjursen (KRF), 2003-06-03:
Vil man noget, når det gælder lov og orden, gælder det ikke mindst at sikre, at vi har en politistyrke, som kan arbejde, ikke bare når der er opstået konfrontationer, og hvor man må sige, at den politimæssige indsats absolut er påkrævet, men som også kan arbejde kriminalpræventivt, f.eks. i form af SSP-samarbejdet og i forhold til det tryghedsskabende arbejde, som også er vigtigt og afgørende - tror jeg - for borgerne.
Ole Stavad (S), 1998-06-04:
Så derfor, når hr. Brixtofte siger - eller også er det andre, der har sagt det, måske fru Sonja Albrink - at det vil ødelægge kapitalpensionsopsparingen, det vil fjerne den, så må det være ud for den forudsætning, at det kun er dem med de højeste indkomster, der bruger den.
Keld Albrechtsen (EL), 2003-12-10:
Når det ikke længere virker, er man nødt til at lave yderligere foranstaltninger, yderligere medicinering osv. osv., og så er man inde i en ond cirkel, hvor den industrielle produktionsform, som vi har inden for svineavlen, gør det vanskeligere og vanskeligere at undgå fremtidige epidemier, nye sygdomsformer og en generel svækkelse af immunsystemet.
Inger Støjberg (V), 2021-01-19:
Jeg er overhovedet ikke uenig i, at det er blevet meget nemt, men i og med at det jo ikke er et forbud mod smartphones, og det vil nok også være et underligt forbud at komme med, men et forbud mod nogle bestemte hjemmesider, tror jeg rent faktisk desværre ikke, at man ville komme det her fænomen til livs ved det.
Per Stig Møller (KF), 2012-03-02:
Men det er uhyggeligt, vil jeg sige til hr. Holger K. Nielsen, at man kunne sidde på det tidspunkt – for jeg ved, hr. Holger K. Nielsen også var optaget af omvæltningerne i østblokken – altså at der sad en mand, som nu er minister, og forsvarede, at man ikke skulle have omvæltningerne i østblokken.
Peter Skaarup (DF), 1999-04-16:
Og man kan godt frygte, at blandt andre russerne vil være i en situation, hvor deres allierede, som Serbien/Jugoslavien er, bliver angrebet af NATO-tropper, af NATO-styrker, med luftbombardementer, og der kan man meget vel frygte, at Rusland vil involvere sig i en konflikt som den her på en helt anden måde, end vi har set det indtil nu.
Claus Hjort Frederiksen (V), 2002-05-23:
Det er ikke alene, fordi ministeriet kun fik nogle få timers frist, det gør det selvfølgelig ikke nemmere, men hvis et ministerium skal give et seriøst bidrag til et ændringsforslag, et ændringsforslag, der kunne gå hen og blive gældende ret, og som omfatter flere ministeriers lovgivning, ja, så skal vi have mere end nogle ganske få timer til det, og det beder jeg om forståelse for.
Lotte Rod (RV), 2022-01-11:
Derfor mener jeg, at vi har en fuldstændig bunden opgave i i fællesskab at få en skole, hvor det er muligt som elev at lære på mange flere forskellige måder, så man nogle gange sidder stille og skal lytte til, hvad læreren siger, og skal sidde med papir og blyant eller ved sin computer og øve det samme igen og igen, men at skoledagen også skal være præget af, at man oplever ting, at man kommer ud, at man bevæger sig, at man ser nye ting, at man møder andre mennesker, at man bliver forstyrret, sådan at det giver mening, når man bagefter skal sidde og terpe noget.
Mai Henriksen (KF), 2012-03-22:
Vi har endvidere noteret os, at flere uddannelsesinstitutioner i deres høringssvar fremhæver nødvendigheden af, at systemerne er gennemtestede, før de tages i brug, og det mener vi selvfølgelig også er helt afgørende, for digitaliseringen skal jo gerne lette ansøgningsprocessen for både de studerende og administrationen og ikke forsinke den.
Anders Fogh Rasmussen (V), 2004-10-05:
Forslaget gennemfører EU-direktiv 2003/41/EF om arbejdsmarkedsrelaterede pensionskassers aktiviteter og tilsynet hermed og indebærer en række justeringer af de eksisterende investerings- og solvensregler samt indførsel af adgang til at udøve grænseoverskridende aktiviteter.
Peter Kofod (DF), 2025-04-30:
Men i det store hele, hvis man skal springe til det, der er hovedkonklusionen, så handler det jo om, om man kan gøre mere for at sørge for at stoppe folk eller virksomheder, der undlader at betale skat, og sørge for, at der er større gennemsigtighed, at der er mulighed for at betale den skat, man skal, og at man ikke sniger sig udenom.
Annette Lind (S), 2012-04-24:
Regeringen har derfor en ambitiøs plan om, at alle husstande og virksomheder skal have bredbåndsadgang med mindst 100 megabit senest i 2020 over hele landet, også på øerne, og i 2015 vil 99,8 pct. af alle virksomheder og husstande i Danmark være koblet på.
Kamal Qureshi (SF), 2002-01-11:
Hver gang Hamid skulle stemme ved valgene til Folketinget, hejste han stolt Dannebrog op i flagstangen, for, som han sagde, et demokrati er denne dag beviset på, at det er folket, der bestemmer - i modsætning til det diktatur, som Hamid oprindelig kom fra.
Morten Bødskov (S), 2011-11-17:
Jeg tror, at det er vigtigt lige at slå fast, at de fodlænker, der findes i dag, er indrettet sådan, at de ikke kan spore, hvor den, der bærer fodlænken, opholder sig, men kun, om den pågældende person så at sige går ud af sit eget hjem.
Lars Barfoed (KF), 2015-05-21:
Det er jo sådan, at der er et bredt flertal i det her Folketing, der ønsker, at vi skal ændre vores retsforbehold til en tilvalgsordning, altså en ordning, hvor vi beslutter os fra gang til gang, om vi vil være med på regler, der skal gælde inden for retlige og indre anliggender i Europa.
Roger Courage Matthisen (ALT), 2019-04-10:
Tingbjergundersøgelsen viser, at ikke nok med at lærerne har dårlige forventninger til eleverne i Tingbjerg, så har politiet også ti gange så høje negative forventninger, end hvad der faktuelt er rigtigt baseret på den statistik fra Rigspolitiets side, som er tilgængelig.
Peter Skaarup (DF), 2003-04-08:
For Dansk Folkeparti har det været afgørende, at der er en god sammenhæng mellem den aktion omkring afvæbningen af Saddam Hussein og Irak, som har fundet sted gennem de sidste 14 dage, og som nu formentlig lakker mod enden, og den nødhjælp, den humanitære bistand, den hjælp til flygtninge i området og i nærområdet, som ligger på bordet her i dag.
Tove Videbæk (KRF), 2001-03-16:
Det er ærgerligt for Folketinget og må også være det for ministeren og især da også for den danske befolkning, og det har forårsaget unødig ængstelse hos mange borgere, der er nødt til at bruge stærk medicin, og lige så unødig bekymring i rejsebranchen.
Joy Mogensen (S), 2021-05-07:
Det bliver en vigtig reform, som jeg forventer vil sætte en ny retning for de kunstneriske uddannelser, til gavn for de studerende, for det kunstliv, som uddannelserne er en del af, og i sidste ende, ja, for os alle sammen – alle os, der glæder os over værkerne af dygtige kunstnere.
Helene Brydensholt (ALT), 2025-03-27:
For en ting er, at der er flere til at overvære deputationer – det er selvfølgelig godt os medlemmer, at vi får mere viden fra aktører udefra, og det er selvfølgelig også fedt for aktørerne udefra, at der sidder nogen og lytter til dem, når de er kommet hele vejen herind – men der er jo også andet indhold i udvalgene.
Ida Auken (S), 2025-05-28:
Nu ved jeg ikke, om ordføreren lavede noget andet, da jeg diskuterede med fru Leila Stockmarr og hr. Peter Kofod, men det var jo fuldstændig – en til en – den samme diskussion, og så er svaret selvfølgelig også det samme, altså at vi synes, at fåreavlerne skal have den allerbedste hjælp til at passe på deres dyr, og at vi nu tager en dialog med om, hvordan vi får flest ulvesikrede hegn op, og vi bruger de penge bedst muligt.
Mai Henriksen (KF), 2013-01-11:
Altså, jeg giver et eksempel på en virksomhed, som ligger i et yderområde, som har rigtig svært ved at låne, som har en velkonsolideret, sund økonomi, og som har brug for at udvide sin forretning for også at kunne tage ordrer ind i fremtiden, fordi skibene jo bliver større og større og havnen i Søby altså ikke bliver større, men har brug for den her udvidelse af havneområdet.
Carolina Magdalene Maier (ALT), 2016-01-22:
Og lige præcis det, at vi som samfund sætter os ned og overvejer, hvad det er for nogle værdier, der ligger bag vores handlinger, og hvad det er for nogle værdier, vi baserer vores politik på, er der i høj grad brug for i Danmark i de her tider – ikke kun på ældreområdet.
Nick Hækkerup (S), 2008-06-10:
Problemet er bare, at det, som Statsstøtteudvalget foretager en vurdering af, ikke angår eksportmedarbejderfradraget, det angår et helt andet fradrag, det angår nemlig fradraget i ligningslovens § 8, stk. 4, som handler om repræsentationsudgifter for udenlandske medarbejdere.
Søren Søndergaard (EL), 2001-03-27:
Jeg har den opfattelse, at mange af de folk, der kommer og begår kriminalitet i Danmark under det påskud, at de søger asyl, er folk, der ikke får asyl, og det er folk, der ikke har et asylbehov i flygtningekonventionens forstand. Jeg har ikke lyst til at deltage i en eller anden moralsk fordømmelse af dem.
Frank Aaen (EL), 1997-12-17:
Når man ved, hvor mange penge der kommer frem, hver eneste gang man har lavet en ekstra indsats over for selskabernes selvangivelser, når man ved, hvilke problemer der har været med at have styr på det i alle kommuner, så synes jeg egentlig talt, det er helt uforståeligt, at man i den grad gør det til en mærkesag at forhindre, at man får løftet selskabsligningen op på et højere effektivitetsniveau.
Karen Hækkerup (S), 2008-04-09:
Nu siger Enhedslistens ordfører, at man har hørt fra mange, som har ytret sig, og som har oplevet problemer, men sådan som jeg læser forslaget, og som det står beskrevet på side 4, er baggrunden for, at man ønsker at nedsætte det her nævn netop, at det skal have en forberedende afklaring med hensyn til at få den ansattes ønsker frem, allerede inden eventuelle sager opstår.
Nick Hækkerup (S), 2015-04-22:
Det er bl.a. målrettede sundhedstjek, det er bl.a. aktiv patientstøtte, det er bl.a. satsning for mennesker med lungesygdomme, alle de ting, som vil betyde, at vi får et sundhedsvæsen, hvor man ikke kun har formel lighed, men hvor man også har reel lighed, hvor man ikke, selv om man er kortuddannet, skal se frem til at leve kortere og med ringere livskvalitet, end hvis man har en lang uddannelse.
Anne Grete Holmsgaard (SF), 2004-06-01:
Jeg mener nemlig, at vi har nogle meget store muligheder herhjemme, fordi vi har god forskning på området, vi har god viden på området, og vi har store mængder af produkter som spildevand, ting, vi normalt betragter som affald og restprodukter, herunder halm, som kan bruges som et supplement i transportsektoren.
Pernille Rosenkrantz-Theil (S), 2015-02-06:
Jeg er meget enig i de bemærkninger, og derfor vil jeg lade være med at gentage dem heroppefra, og bruge lidt tid på at folde den anden del ud, som det jo ikke er nogen hemmelighed er et af mine hjertebørn, nemlig det her med netværks- og familieplejen.
Villy Søvndal (SF), 2008-10-09:
Og der er det jo en kendt sag, at specielt når man fra Dansk Folkepartis side gang på gang vælger det synspunkt at kategorisere en hel religion, f.eks. islam, som er det seneste eksempel, som en religion, der skal ud af Europa - som det blev sagt på landsmødet - er det et ekstremt synspunkt i mine øjne.
Christoffer Aagaard Melson (V), 2021-11-10:
Så jeg vil egentlig høre ministeren, om hun ikke kan forstå det her ønske fra os i forligskredsen om, at man bliver inddraget, når der er ting, der virker – i hvert fald når vi læser om det i medierne – som om det kan få indflydelse på opnåelsen af målene i forsvarsforliget, i stedet for at vi skal læse om det i medierne.
Pia Kjærsgaard (DF), 2021-03-04:
Nej, det kunne vi ikke, og det synes jeg da er ærgerligt, men jeg er sådan set helt kold over for, om det er en socialdemokratiskledet regering eller en regering ledet af Venstre, Konservative, Dansk Folkeparti, hvad ved jeg, for det, det drejer sig om for mig, er at få det gennemført, og jeg synes ikke, man skal prøve at skyde mig andet i skoene, for jeg prøver alt, hvad jeg kan, uanset hvilken regering der sidder, og jeg har ikke opgivet endnu.
Frank Aaen (EL), 2009-05-14:
Og vil finansministeren erkende, at man samtidig har forgyldt privathospitaler, så der er kommet en vældig vækst i antallet af senge i det private sygehusvæsen, og at der på den måde er nogle, der har bedre adgang til sundhedsydelser end andre, og at uligheden i samfundet er vokset?
Erling Christensen (S), 1999-03-19:
Jeg synes, jeg tidligere fortalte, hvordan Folketinget var sagsbehandler for en Venstreindenrigsminister under det tidligere frikommuneforsøg, efter at man havde haft sagsbehandling i Indenrigsministeriet om, hvilke forsøg man kunne lide, og hvilke man ikke kunne lide.
Morten Messerschmidt (DF), 2020-01-08:
Vi havde jo rent faktisk – og det er jeg glad for at ministeren betoner – en plan, hvor der var afsat penge, og som var forberedt til at sætte begge de her motorvejsforlængelser i værk, men ministeren nøler og står her og laver christiansborgsnak om, at nu skal vi afvente og have brede forlig og sådan nogle ting.
Simon Kollerup (S), 2013-11-01:
Samtidig giver forslaget mulighed for, hvis en borgmester bliver tiltalt for et strafbart forhold, som inden for lovgivningen kan medføre, at man kan komme i fængsel i 4 år eller mere, at kommunalbestyrelsen over for valgbarhedsnævnet kan begære, at borgmesteren suspenderes.
Frank Jensen (S), 2000-03-30:
Jeg siger det blot, for at man altså ikke skal være afskåret fra at have menneskerettigheder på dagsordenen også for fremtiden i det europæiske samarbejde, og jeg tror, selv SF vil fortryde, hvis man laver de her bindinger på sig selv på et så foreløbigt stadium, som vi er inde i nu.
Eva Flyvholm (EL), 2016-11-15:
Det er en reel forringelse, det er en reel nedskæring, og det er klart, at det kan vi fra Enhedslistens side ikke støtte, og slet ikke når man kan se, at det ligesom er – hvad skal man sige – en sandwich, som både rammer de mennesker, som er så uheldige at miste deres arbejde, og de studerende.
Mette Thiesen (DF), 2025-05-16:
Jeg er nødt til at sige, at alene det korte stykke tid, Moderaternes ordfører var på talerstolen, sad jeg og tænkte: Okay, nu tikker det bare deropad med djøf'ere, det skal sidde og administrere alle de her særlige puljeordninger og mærkelige regler og alt muligt andet.
Lene Espersen (KF), 2004-02-06:
Beslutningsforslaget fra SIU, IA og TF, som vi i dag skal behandle, pålægger regeringen i indeværende folketingsår at tage initiativ til ophævelse af reglen i den grønlandske kriminallovs § 102 om anbringelse på ubestemt tid i lukket anstalt i Danmark. Det fremgår i dag af kriminallovens § 102, stk. 2, at en person kan dømmes til anbringelse i en anstalt i Grønland på ubestemt tid, hvis der er tale om grovere personfarlig kriminalitet.
Morten Messerschmidt (DF), 2021-04-22:
Nu har jeg dokumentet, som hr. Ole Birk Olesen fik, foran mig her, og der står: »at der er en rimelig formodning om, at Rigsretten, hvis Instrukskommissionens bevisvurderinger ikke ændres, eller nye afgørende beviser fremkommer, vil finde, at der foreligger fortsæt eller grov uagtsomhed ... «
Aage Frandsen (SF), 1999-10-26:
Når vi har forskellige skattesystemer landene imellem og i øvrigt har arbejdsmarkeder, der går på tværs af grænserne, kan det ikke undgås, at man er nødt til at tage sine forholdsregler, for ellers betyder det simpelt hen nogle voldsomme favoriseringer af nogle bestemte mennesker, og det må siges at være utilsigtet i henhold til lovgivningen.
Ole Sohn (SF), 2008-01-17:
Vi rejste det i valgkampen, og efter valgkampen lavede vi sammen med Socialdemokraterne og Dansk Folkeparti en fælles henvendelse til regeringen, som gik ud på, at der skulle tilføres 5 mia. kr. ekstra til overenskomstforhandlingsbordet med sigte på, at ikke mindst de lavestlønnede kunne få et løft.
Rasmus Prehn (S), 2005-06-14:
Vi har faktisk tænkt os at yde en service over for Dansk Folkeparti, som jo meget klart og tydeligt var på banen både i udvalgsarbejdet, i Jyllands-Posten og på TV 2 med at understrege, at det, som ministeren havde lagt frem, ikke var tilstrækkeligt.
Colette L. Brix (DF), 2003-03-28:
Ved at øge virksomhedernes incitament til at bruge private branchefinansierede klagenævn i stedet for Forbrugerklagenævnet, der i dag reelt er gratis for erhvervslivet, tager man efter Dansk Folkepartis mening et skridt i den helt rigtige retning.
Sophie Hæstorp Andersen (S), 2008-06-12:
Samtidig løber valgrygterne på Christiansborg, og konklusionen bliver åbenbart på den baggrund, at denne evalueringsrapport, der dokumenterer regeringens fiasko på dette ideologiske område, bliver puttet i skrivebordsskuffen og aldrig når ud til offentligheden til almindelig debat blandt borgere og politikere.
Tove Videbæk (KD), 2003-11-27:
Endvidere indeholder lovforslaget en række ajourføringer af uddannelseskrav m.v. i flere autorisationslove samt den ændring, at fremover skal kun fratagelse og fraskrivelse af autorisationer meddeles af Sundhedsstyrelsen, mens tildelinger af autorisationer ikke længere skal meddeles. Kristendemokraterne har ikke de store problemer med dette forslag og vil gå positivt ind i udvalgsarbejdet med det.
Christian Juhl (EL), 2021-04-07:
Og hvis jeg var i Gazastriben, hvor man har blokeret for at kunne udvikle området, hvor man ikke engang må fiske andre steder end der, hvor man sådan næsten kan gå i vandet, hvor man ikke har mulighed for at handle med andre uden at spørge Israel, og hvor man har fået blokeret hele sin tilværelse, så kan jeg godt – og det er derfor, jeg har spurgt til de ting – sige til mig selv: Er det lovligt for et besat land og et besat folk at gøre modstand?
Hans Christian Schmidt (V), 2001-04-05:
Hvis det sker, kan man jo bagefter spørge sig selv, om alene det, at man fik vedvarende kolonihaver, var godt nok til, at vi skulle have det lovforslag. Eller skulle vi måske allerede i dag have kunnet gennemskue, at forslaget kan medføre, at der bliver prisstigninger, det bliver så svært at få fat i de her kolonihaver, og de bliver investeringsobjekter, så den almindelige del af befolkningen, der før har set det her som et åndehul, nu må kapitulere og sige, at den ikke længere kan betale den pris, det koster at komme ud i kolonihaverne. Jeg ved ikke, om ministeren til den tid også vil stå og rose sit eget forslag og sige, at det var hensigten.
Zenia Stampe (RV), 2021-12-14:
Altså, der er f.eks. bare det, at hvis man bor på en landejendom, hvor man har sådan et fritidslandbrug – og der er jo rigtig mange ejendomme, som er registreret som landbrug, selv om man i virkeligheden ikke rigtig bedriver landbrug – så er man jo meget mindre beskyttet, for så er der nogle helt andre lugtgenekrav osv., end der er for folk, der bor i nærheden af industri.
Ellen Trane Nørby (V), 2019-04-03:
Netop det at etablere de 21 sundhedsfællesskaber handler jo om at sikre nærhed og sammenhæng for patienterne, sikre, at kommunens aktiviteter, psykiatrien, sygehuset og almen praksis bindes tættere sammen, så vi ikke oplever, at hver femte patient falder ned i bermudatrekanten mellem de forskellige aktører.
Rasmus Prehn (S), 2008-11-05:
Ministeren siger, at man ikke fra regeringens side har lovet at afskaffe lukkedagene, men jeg kan bare se her i Berlingske Tidende fra den 20. juni 2007, hvilket jo altså var et godt stykke tid før sidste folketingsvalg, at vi der havde en familie- og forbrugerminister ganske vist fra Det Konservative Folkeparti - fru Carina Christensen, der sagde: Alt, hvad der hedder lukkedage på almindelige hverdage, bliver afskaffet; det er et kæmpeproblem, når børnehaver er lukket, og den byrde løfter vi nu fra børnefamilierne.
Peter Skaarup (DF), 2001-10-03:
Vi mener altså, at når trafikministeren begynder at undersøge mulighederne for at indføre EU-nummerplader i Danmark, så giver ministeren los for den følelse, som vi er mange, der har, at EU gerne vil være en stat, og at regeringen er med til at bakke det op ved sine initiativer. Kan ministeren ikke godt forstå, at vi er nogle, der kan være lidt skeptiske over for det, for det er jo en blåstempling ...
Anne-Mette Winther Christiansen (V), 2013-12-03:
I Venstre mener vi, at der er plads til forbedring, når det kommer til koordineringen af udbuddet i tilbuddene, og derfor er vi altså glade for, at vi under evalueringen af kommunalreformen har fundet sammen om at anbefale en ny national koordinationsstruktur, som skal sikre det nødvendige kommunale samarbejde med drift, udvikling og finansiering af de mest specialiserede tilbud til borgerne.
Flemming Kofod-Svendsen (KRF), 2001-06-01:
Og det er i de få tilfælde, og efter min mening for få tilfælde, hvor hr. Keld Albrechtsen og jeg har været uenige, for hr. Keld Albrechtsen syntes, at vi gik for vidt, og vi syntes, at hr. Keld Albrechtsen manglede visioner og ikke rigtig har set alle mulighederne.